paragraph_text: Bahri Oruçi (srp. Bahri Oruči) (Mikušnica kod Kosovske Mitrovice, 9. veljače 1930. – Ulcinj, 16. studenoga 2011.), visoki kosovsko albanski političar, društveno-politički radnik SFRJ, SR Srbije i SAP Kosova. Bio je čelni Izvršnog vijeća SAP Kosova, što je bila vlada SAP Kosovo unutar SFRJ. Dužnost je obnašao od svibnja 1978. godine kad ju je preuzeo od Bogoljuba Nedeljkovića do svibnja 1980. godine. Na dužnosti ga je naslijedio Riza Sapunxhiu.